અમદાવાદ: શહેરનાં શાહીબાગનાં ગીરધરનગર વિસ્તારમાંથી સવા મહિનાનાં બાળકનાં અપહરણનું સત્ય શાહીબાગ પોલીસે શોધી કાઢ્યું છે. બાળકની માતા માતાજીનાં છઠ્ઠનો દોરો પધરાવવા અંબાપુર ગામ નજીક નર્મદા કેનાલમાં ગઈ હતી ત્યારે દોરો કાઢવા જતાં તેનું બાળક હાથમાંથી નર્મદા કેનાલમાં સરકી ગયું હતું અને ડૂબી ગયું હતું. પોતાના પરિવારજનોની બીકનાં કારણે તેણે પોતાનાં બાળકનાં અપહરણની વાત ઊપજાવી હતી.